**Отговорете с “ДА” или “НЕ”.**

1. Обикновено бързо разбирам какво искат да ми кажат и по-нататъшният разговор не ми е интересен.

2. Търпеливо изчаквам събеседника ми да завърши разказа си.

3. Вниманието ми е изцяло съсредоточено върху разказа.

4. Старая се да разбера какво иска събеседникът ми да скрие от мен и защо.

5. Прекъсвам събеседника си, за да уточня детайли и интересуващи ме факти.

6. Ако темата не ми е интересна, се старая да насоча разговора в друга посока.

7. Неволно отбелязвам грешките в речта и поведението на говорещия.

8. Не всеки заслужава моето внимание.

9. Старая се да извлека максимум информация от всеки разговор.

10. Спокойно и докрай мога да изслушам мнение, с което категорично не съм съгласен.

11. Когато разбера същността на разказа, започвам да обмислям какво ще кажа на свой ред.

12. Трудно ми е да изслушвам докрай дълги и подробни обяснения.

13. Старая се да запомня важната информация и необходимите подробности.

14. Често слушам от вежливост.

15. Поставям се на мястото на говорещия, за да разбера чувствата и намеренията му.

16. Ако чуя противоположна гледна точка, веднага казвам моята.

17. В разговора по-често казвам на събеседника си “ДА” (изразявайки разбиране), отколкото “НЕ”.

18. Обикновено отговарям директно на въпросите, стараейки се да не избягвам отговорите.

19. Хората охотно разговарят с мен.

20. След като изслушам събеседника си, задължително изказвам своето мнение.

21. Избягвам да разговарям с непознат, дори и когато той се стреми към това.

22. През по-голямата част от рзговора гледам разказвача в очите.

23. Винаги имам предвид, че аз и събеседникът ми може да сме на различни мнения по едни и същи въпроси.

24. През по-голямата част от разговора се правя, че слушам, а в същото време мисля за свои проблеми.

25. Обикновено се сещам за решението на проблема, много преди събеседникът ми да е свършил разказа си.

26. Винаги имам пред вид, че аз и събеседникът ми може различно да разбираме смисъла на едни и същи думи.

27. Поправям грешките в речта на събеседника си (ударения, термини, вулгаризми).

28. Не слушам човек, когото не уважавам или смятам за глупав, некомпетентен, твърде млад.

29. Обикновено общуването с хора (дори слабо познати) ми доставя удоволствие.

30. Обикновено повече слушам другите, отколкото говоря сам.

**Ключ:**

Вие получавате по 1 т.за отговор “ДА” на въпроси: 2, 3, 4, 9, 10, 13, 15, 17, 18, 19, 22, 23, 26, 29, 30. Също по 1 т. получавате за отговори “НЕ” на въпроси: 1, 5, 6, 7, 8, 11, 12, 14, 16, 20, 21, 24, 25, 27, 28.
Пресметнете сбора от точките.

**Резултати:**

**25 – 30 точки**
Вие сте идеалният слушател и поради това се ползвате със заслужена любов и уважение сред околните. Вие сте овладели до съвършенство това сложно изкуство и от вас има какво да се научи.

**20 – 24 точки**
Вие сте добър слушател, но допускате отделни грешки. Имате шансове за успех в овладяването на това изкуство.

**15 – 19 точки**
Вероятно се смятате за добър слушател, но вие по-скоро можете да бъдете отнесен към числото на посредствените. Допускате твърде много грешки, които дразнят другите и ви пречат да овладеете изкуството да слушате.

**10 – 14 точки**
Вие трябва да бъдете причислен към хората, които почти не умеят да слушат. Понякога постъпвате правилно, което все пак ви дава възможност да не сте в пълна изолация. Но много често постъпвате неправилно и отблъсквате събеседниците си.

**По-малко от 9 точки**
Вие не умеете да слушате другите. Съветвам ви внимателно да анализирате грешките си, сверявайки отговорите си с ключа. Неумението да слушате ви лишава от най-голямото удоволствие в живота, пречи ви да направите кариера и може да ви доведе до изолация. Не е ли по-добре да се промените?